**НАРОДНО ЧИТАЛИЩЕ “В.М.ГАРШИН-1902” С. СВЕТЛЕН**

*e-mail:* *garchin@abv.bg* *телефон: 0896703408*

****

**НАСОКИ, ЗАДАЧИ И ЦЕЛИ ЗА РАЗВИТИЕ НА ЧИТАЛИЩНАТА ДЕЙНОСТ ЗА 2023 г.**

НЧ „В.М.ГАРШИН-1902” е традиционна, самоуправляваща се културно – просветна организация на населението в с.Светлен. Изгражда се и работи върху принципите на демократизма, доброволността и автономията. С годините се утвърждава като средище с активни културни, информационни, социални и граждански функции.

Съгласно Закона за народните читалища НЧ „В.М.Гаршин-1902” е сдружение с нестопанска цел, вписано в регистъра на юридическите лица, както и в регистъра на народните читалища към Министерство на културата.

НЧ „В.М.Гаршин-1902” е юридическо лице с нестопанска цел и работи в интерес на обществото.

**Основни цели и задачи:**

* развитие и обогатяване на културния живот, социалната и образователна дейност в населеното място;
* запазване обичаите и традициите и културно историческото наследство;
* приобщаване на населението в Светлен към ценностите и постиженията на науката, изкуството културата;
* възпитаване и утвърждаване на националното самосъзнание;
* осигуряване достъп до информация на всички групи в селото;
* утвърждаване на институцията като културно-информационен център;
* поддръжка и обогатяване на материалната база;
* разработване на проекти за местно развитие и финансиране на читалищната дейност;
* разширяване на социалния обхват на читалищната дейност за привличане на по-широк кръг население;
* ползотворното сътрудничество между читалищата на територията на общ. Попово, на региона и страната;
* активно партньорство с общинската и областната администрации и НПО, както и с културните институции и бизнеса за взаимна полза;
* поддържане и обогатявяне с нови материали профила на читалището във социалната мрежа - «Фейсбук».

**Постигане на целите чрез:**

* Уреждане и поддържане на библиотеката, фото и филмови архиви и създаване и поддържане на електронна информация за дейността на читалището;
* развиване и подпомагане на любителското художествено творчество, като се потърси помощ от специалисти;
* организиране на школи, клубове, курсове, празненства, концерти, чествания и младежки дейности;
* събиране и разпространяване на знания за родния край;
* съхраняване и обогатяване на музейните сбирки и на етнографската къща-музей в Светлен;
* предоставяне на интернет услуги.

**Организационна дейност:**

* периодичност на заседанията на ЧН-минимум 5 /пет/ заседания за календарна година;
* редовно водене и месечно приключване на финансовата дейност на читалището: касова книга, ведомости, приходно-разходни документи и др.,
* отчетни документи – статистика, данъчна служба, ТД на НАП, МК и др.;
* отчетни документи до общ. Попово, ТД на НАП,– ежемесечно до 5-то число на месеца;
* Годишно отчетно събрание – до края на м. март 2023 г.
* Счетоводно приключване на текущата година – до края на м. февруари 2023 г.

**Културно – масова дейност:**

* Разработване и осъществяване на културен календар за читалищните прояви;
* Повишаване на художественото и жанровото разнообразие на културните мероприятия;
* Участие в културните мероприятия на общината;
* повишаване на постиженията на любителските състави и индивидуалните изпълнители;
* привличане на нови потребители в библиотеката, чрез провеждане на срещи с автори и литературни четения на новоиздадена литература.
* ***Януари:***

**21.01.** Отбелязване на празника “Бабин ден” /ден на родилната помощ/.

* ***Февруари:***

**02.02.** Отбелязване на 168 г. от рождението на Всеволод Михайлович Гаршин;

**14.02.** “Трифон зарезан” – обичай със зарязване на лоза и общоселско веселие;

**25 – 28.02.**  конкурс за най-хубава мартеница и пролетна рисунка – съвместно с ЦДГ с. Светлен;

* ***Март:***

**01.03.**  Ден на любителското художествено творчество

**03.03.** Тържества посветени на националният празник -отбелязване на145 години от Освобождението на България;

* 1. Международен ден на жената – конкурс за най-хубава

погача и плетива;

* ***Април:***

**16.04.** Организиране на обичая “Лазаруване”;

**23.04**. Световен ден на книгата – изразително четене.

* + ***Май:***

**09.05.** Ден на Европа;

**18.05.** Ден на отворени врати в музейните сбирки в читалището по повод международния ден на музеите;

**20.05.**  144 г. от заселването на с.Светлен с Българи от Беломорска Тракия;

* ***Юни:***

**01.06.** Посрещане на участниците в похода “По стъпките на Таньо войвода”;

**02.06.** Възстановка на сраженията на четата на Таньо войвода в местността Припека край Светлен.

**24.06.** - Еньов ден-обредно събиране на билки.

* + ***Юли:***
* Откриване на жътва в с.Светлен – пресъздаване на трудовия обичай
* Забавно лято в читалището.
* ***Август:***

- 120 години от основаването на НЧ „В.М.Гаршин-1902“ с. Светлен;

- Традиционен Светленски събор и отбелязване на 146-тата годишнина от августовските боеве край Аязлар през Руско-Турската война /боевете при “Малката Шипка”/.

* ***Септември:***
* Участие на съставите при читалището на фестивали и събори.
* Платен годишен отпуск.
* ***Октомври:***

 **01.10.** Ден на поезията /среща с поет/

* Откриване на новия творчески сезон.
	+ ***Ноември:***

**01.11.**  Ден на народните будители;

**21.11.**  Отбелязване на Християнския празник – „Въведение Богородично” - Ден на християнското семейство .

* ***Декември:***
* Организиране на обичая “Коледуване”.
* Празничен концерт по случай Коледните и новогодишните празници.

**Библиотечна дейност:**

Привличане на нови потребители в библиотеката чрез:

* обновяване на библиотечния фонд в зависимост от читателските интереси;
* подобряване дейността на библиотеката, съобразена с интересите и нуждите на населението чрез различни форми на културно – масова работа;
* осъществяване на изложби, свързани с бележити дати на личности и събития от местен, регионален и национален характер;
* провеждане на срещи и литературни четения на новоизданена литература и млади автори;
* прочистване на библиотечния фонд – отчисляване на стари, повредени и негодни книги**.**

**Любителско художествено творчество:**

* Повишаване на художествено-творческите постижения на любителските състави, чрез консултации със специалисти;
* Участие на фестивали и събори с национално значение;
* Активно участие на любителските състави в културно – масови събития на селото и общината.

**Обучения и квалификации:**

* участие в организирани семинари, курсове и обучения, свързани с дейността на читалището;

**Материално – техническа база:**

Материално-техническата база на читалищата включва сграден фонд (който е общинска собственост). Чрез участия в различни донорски програми и финансиране от общинския бюджет ще се търсят начини за подобряване на материалната база.

Също така:

* Упражняване контрол по опазване на материално – техническата база и техническите съоръжения на читалището;
* Да се поддържат на необходимото ниво нужните санитарно – хигиенни условия;

**Подобряване финансовото състояние на читалището чрез:**

* Осъществяване на контакти с личности и фирми за

набиране на допълнителни средства за по-активно участие на любителските състави в местни и национални програми, конкурси и фестивали;

* увеличаване броя на членовете на читалището;

Освен държавната субсидия читалището да реализира приходи от:

* членски внос;
* проекти и програми;
* дарения;
* наем от земеделски земи;

**Работа по проекти:**

* набиране на информация и участие на читалищното ръководство при разработване на подходящи проекти за дейността на читалището;

**Заключение:**

Успешното изпълнение на целите и задачите ще спомогне за опазването и съхраняването на културно историческото наследство и утвърждаване на празници, даващи възможност на бъдещите поколения да се запознаят с миналото на родния край. Подпомагането и развитието на любителското художествено творчество ще стимулира младите хора; уреждането и поддържането на библиотечните колекции ще подпомогне образователния процес в получаване на нови знания; реализирането на инициативи ще допринесе за обогатяване на културния живот.

Изпълнението на тази програма ще има съществен принос за развитие на образованието, културата и превръщането на читалището в духовен и съвременен информационен център, който да стане привлекателно място за хората.

Настоящите насоки за развитие на НЧ „В.М.Гаршин-1902” с.Светлен бяха разисквани и одобрени на Общо - отчетно събрание, което се проведе на 28.03.2023 г.

**Председател:**

 **/Веселин Василев/**

**Секретар:**

 **/ д-р Слави Димитров/**